Държавен вестник, бр. 93, 2009 г., стр. 71

БРОЙ  93	
Д Ъ Р Ж А В Е Н  В Е С Т Н И К 	
СТР.  71  
Оценяване на съдия, прокурор или следовател 
въз основа на анализ на достоверна писмена 
информация за дейността му 
Чл. 63. (1) Дейността на съдия, прокурор или 
следовател се оценява и въз основа на анализ 
на фактите, установени в рамките на всякаква 
относима към атестирането достоверна писмена 
информация за атестирания.
(2) Достоверна писмена информация пред­
ставляват: годишните доклади за дейността на 
съответния орган на съдебната власт; инфор­
мация от комисиите за професионална етика, 
сформирани в съответните органи на съдебната 
власт; информация от Инспектората към Висшия 
съдебен съвет; становища на административ­
ните ръководители; информация от проверки 
или данни по Закона за предотвратяване и 
разкриване конфликт на интереси; становища 
от Националния институт на правосъдието за 
принос на атестирания в дейността по обучение; 
становища на съответните постоянни комисии 
към Висшия съдебен съвет относно дейността 
на атестирания в помощни атестационни ко­
мисии или комисии за професионална етика в 
органите на съдебната власт; данни за участия 
в допълнителни професионални обучения за 
повишаване на квалификацията при предос­
тавена възможност за това; данни за участия 
в мероприятия, повишаващи авторитета на 
съдебната власт, констатации от финансови 
проверки и др.
Оценяване на административен ръководител и 
заместник на административен ръководител
Чл. 64. (1) При оценяването на админи­
стративен ръководител и заместник на адми­
нистративен ръководител се използват всички 
методи на атестиране съгласно чл. 53.
(2) Оценяването на административен ръ­
ководител и заместник на административен 
ръководител относно пригодността им за ръ­
ководна длъжност се извършва въз основа на 
непосредствено наблюдение, лични впечатления 
и анализ на достоверна писмена информация 
за дейността му.
(3) Непосредственото наблюдение на ад­
министративен ръководител и заместник на 
административен ръководител се извършва 
чрез придобиване на впечатления за взетите 
от атестирания управленски решения за подо­
брение на дейността на органа на съдебната 
власт, който ръководят; предприетите органи­
зационни промени; действията за подобряване 
на материалната база и условията на труд на 
магистратите и служителите; действията по 
адекватно и справедливо разпределение на 
работата в съответния орган на съдебната 
власт; упражняването на контролни функции; 
спазването на финансовата дисциплина, както 
и за всякакви други обстоятелства от значе­
ние за обективната оценка по допълнителните 
критерии за атестиране на административен 
ръководител и заместник на административен 
ръководител.
(4) При атестирането на административен 
ръководител и заместник на административен 
ръководител се вземат предвид и данните за 
предходния им управленски опит, както и кон­
статациите от извършени финансови проверки 
на органа, който ръководят.
Раздел ІІ
Компетентни органи и процедури при атес­
тиране
Инициатива за провеждане на атестирането
Чл. 65. (1) Атестирането на съдия, прокурор, 
следовател, административен ръководител и 
заместник на административен ръководител 
се провежда по:
1. решение на комисията по предложенията 
и атестирането;
2. предложение на лице по чл. 38, ал. 2 или 
3 от Закона за съдебната власт.
(2) Предложението за атестиране за придоби­
ване на несменяемост или за периодично атес­
тиране се прави до три месеца преди изтичане 
на петгодишния срок, като административният 
ръководител е длъжен да следи за спазването 
на сроковете.
Компетентност на комисията по предложе­
нията и атестирането
Чл. 66. (1) Комисията по предложенията и 
атестирането провежда атестирането на съдии, 
прокурори, следователи, на административни 
ръководители и заместници на административни 
ръководители.
(2) Съдиите и прокурорите от Върховния 
касационен съд, Върховния административен 
съд, Върховна касационна прокуратура, Върхов­
на административна прокуратура, директорът 
на Националната следствена служба и следо­
вателите от Националната следствена служба 
се атестират непосредствено от комисията по 
предложенията и атестирането към Висшия 
съдебен съвет.
(3) В случаите на непосредствено атестиране 
комисията по предложенията и атестирането 
възлага с решение поименно на един или по­
вече от членовете си да извършат проверката 
на дейността на атестирания.
(4) В тези случаи проверката на дейността 
на атестирания се осъществява в сроковете и 
по реда на чл. 73, ал. 3, чл. 74 и 75.
(5) Атестиран съдия се проверява от членове 
на комисията по предложенията и атестиране­
то, които са съдии, атестиран прокурор – от 
членове на комисията, които са прокурори, а 
атестиран следовател – от членове, които са 
прокурори или следователи.